เรื่องร้องเรียน: มีการวางแผนการซ่อมบำรุงประตูระบายน้ำบริเวณปากซอยตากสิน41 โดยมีกานำไม้สนมาวางบนฟุตบาทและเลยลงไปบนถนนโดยมีการนำกรวยมาวางเป็นแนวให้คนเดินบนถนนแต่พื้นที่การวางเสาไม้นั่นขยายมาจนชิดกรวยและการกั้นกรวยไม่มีความปลอดภัย ทำให้ผู้คนต้องเดินบนถนน และเบียดกับรถที่แล่นสวนมา อันตรายอย่างมาก
การดำเนินการของเจ้าหน้าที่: กลุ่มงานวิศวกรรม  ส่วนระบบควบคุมน้ำธนบุรี สำนักงานระบบควบคุมน้ำ สำนักการระบายน้ำ ส่งเจ้าหน้าที่เข้าทำการตรวจสอบกรณีร้องเรียนดังกล่าว และประสานผู้รับจ้างปรับปรุงโครงการให้เร่งดำเนินการแก้ไข ปัจจุบันได้ดำเนินการจัดเก็บเป็นที่เรียบร้อยแล้ว พร้อมนี้ได้แนบรูปถ่ายมาด้วยแล้ว           จึงเรียนมาเพื่อโปรดทราบ
ความเห็นของผู้แจ้ง: กรณีนี้การแก้ปัญหาคือการทำงานแล้วเสร็จ โดยนำไม้ที่กีดขวางไปใช้งานจนงานเสร็จ เลยไม่ใช่การแก้ปัญหาครับ เพราะตั้งแต่ร้องเรียน สภาพหน้างานยังคงเดิมที่การสัญจรทำได้ยากลำบาก แล้วอจนงานเสร็จจึงกลับสู่สภาพใช้งานได้ ควรอบรมmindsetการทำงานและความรับผิดชอบในภาพรวมต่อผู้ปฏิบัติงานเพื่อให้การทำงานใดๆจะไม่ไม่กระทบหรือกระทบน้อยสุดต่อผู้อื่น นอกเหนือจากแค่จะทำงานที่รับผิดชอบให้แล้วเสร็จ กรณีนี้ทราบปัญหาไม่แก้ทันทีรอไปก่อนอีก2 วันหากช่วงที่รอเกิดเหตุการณ์ไม่คาดคิด รถเชี่ยวชนก็มาให้ความเห็นเสียใจและจะมาแก้ผลที่เกิด ทั้งๆที่สามารถป้องกันได้ตั้งแต่เริ่มต้น  ฝากไว้ครับเหตุผลที่ให้คะแนนต่ำ เพื่อการปรับปรุงครับ
พื้นที่: แขวงดาวคะนอง เขตธนบุรี กรุงเทพมหานคร